У спадарожнікі-каментатары ж гэтым разам я ўзяў... жонку дырэктара мясцовага Дома культуры Ірыну Забаўскую. Але на тым яе вартасці не сканчаюцца. Лялькі, што вырабляюцца ў клубе аматараў традыцыйнага рукадзелля “Пасажнiца”, які яна ўзначальвае, выстаўляліся ў пяці краінах свету. Практычна ўсе касцюмы, у якіх выступаюць творчыя калектывы ДК — таксама праца тых жа майстрых, прычым тчэцца адзенне паводле мясцовай векавой “моды”. Да ўсяго, Ірына Пятроўна з’яўляецца кіраўніком Народнага ансамбля народнай песні “Вязанка”.